|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 9749 Αθήνα, 20/01/2020

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας στηρίζει τον αγώνα των εργαζομένων της ΛΑΡΚΟ, που συνεχίζουν την πάλη τους για τη διασφάλιση της λειτουργίας της και των θέσεων εργασίας, για την προστασία της ζωής και της υγείας τους, για συλλογική σύμβαση εργασίας με μόνιμη και σταθερή εργασία και συγκροτημένα εργασιακά δικαιώματα.

Στηρίζουμε τον αγώνα συνολικά των κατοίκων της Φθιώτιδας και της Εύβοιας που αγωνίζονται για να μην βάλει λουκέτο στο βωμό του κέρδους και του διεθνούς ανταγωνισμού, μια βιομηχανία στρατηγικής σημασίας για τη χώρα με τεράστιες παραγωγικές δυνατότητες, που δίνει δουλειά και ψωμί σε χιλιάδες οικογένειες των περιοχών αυτών και όχι μόνο.

Ο αγώνας αυτός είναι υπόθεση όλων των εργαζομένων. Το Εργατικό Κέντρο Αθήνας καλεί όλα τα σωματεία και τους εργαζόμενους να συμμετέχουν δυναμικά στο συλλαλητήριο των εργαζομένων της ΛΑΡΚΟ στην Αθήνα στις 25 Γενάρη, στις 11 π.μ. στην Ομόνοια, εκφράζοντας την αλληλεγγύη και τη στήριξη στον δίκαιο και δύσκολο αγώνα τους.

**Το Δ.Σ.**